ಸ್ಮಶಾನದ ಸಿಲಿಕಾನ್ ಒಲೆಯ ಬ್ಲಾಕ್ ಕಳವು ಕಾರ್ಕಳ: ಪುರಸಭಾ ವ್ಯಾಪ್ತಿಯ ಕರಿಯಕಲ್ಲು ಸಮೀಪದ ಹಿಂದೂ ರುದ್ರಭೂಮಿಯಲ್ಲಿ ಶವಗಳನ್ನು ಸುಡಲು ಅಳವಡಿಸಿರುವ ಸಿಲಿಕಾನ್ ಒಲೆಯ ಒಳಗಿನ ಬ್ಲಾಕ್ ಒಂದನ್ನು ಕಳವು ಮಾಡಲಾಗಿದೆ. ಕಳವಾದ ಒಲೆಯ ಮೊತ್ತ 7 ಸಾವಿರ ಎನ್ನಲಾಗಿದೆ. ಸ್ಮಶಾನದ ವ್ಯವಸ್ಥಾಪನಾ ಸಮಿತಿ ಸದಸ್ಯರು ಶನಿವಾರ ಮೃತ ದೇಹ ಸುಡಲು ತಯಾರಿ ಮಾಡುವ ಸಂದರ್ಭ ಬ್ಲಾಕ್ ಕಳವಾಗಿರುವುದು ತಿಳಿದಿದೆ. ಸಂಚಾಲಕ ಪ್ರಕಾಶ್ ರಾವ್ ಪುರಸಭೆಯ ಅಧ್ಯಕ್ಷ ಮತ್ತು ಮುಖ್ಯಾಧಿಕಾರಿ ಗಮನಕ್ಕೆ ತಂದರು. ಈ ಕುರಿತು ನಗರ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.